Euroopa Liidu Teataja L 198 , 21/07/2001 Lk 0009 - 0010



Nõukogu määrus (EÜ) nr 1451/2001, 28. juuni 2001, millega muudetakse kalandussektorile ühenduse struktuuriabi andmise üksikasjalikke eeskirju ja korda kehtestavat määrust (EÜ) nr 2792/1999 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 ja artikli 299 lõiget 2, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust, [3] võttes arvesse regioonide komitee arvamust ning arvestades järgmist: (1) Määrusega (EÜ) nr 2792/1999 [4] kinnitatakse Kalanduse Arendusrahastu (FIFG) antava abi ülemmäär vastavalt struktuurifondide üldsätteid kehtestavas nõukogu 21. juuni 1999. aasta määruses (EÜ) nr 1260/1999 [5] sätestatud ülemmääradele. (2) Kalanduse Arendusrahastu suhtes kehtivad ülemmäärad jäävad siiski allapoole nendest määradest, mis on kehtestatud määruse (EÜ) nr 1260/1999 erisätetes eesmärgi 1 piirkondade teatavate kategooriate kohta. Seetõttu tuleks Kalanduse Arendusrahastu suhtes kehtivaid ülemmäärasid kohandada vastavalt piirkonna iga kategooria konkreetsetele raskustele. Eelkõige äärepoolseimate piirkondade puhul on vaja arvesse võtta asutamislepingu artikli 299 lõikes 2 osutatud tegureid, kuna need võivad nimetatud piirkondade arengut tõsiselt kahjustada. (3) Seetõttu tuleks määrust (EÜ) nr 2792/1999 muuta. (4) Vastavalt määruse (EÜ) nr 1260/1999 artiklile 14 peavad kõik kavad, ühenduse abi raamprogrammid, rakenduskavad ja ühtsed programmdokumendid katma seitsmeaastase ajavahemiku, mis algab 1. jaanuaril 2000. Ühtsuse huvides ja selleks, et vältida sama programmi raames hüvitise saajate diskrimineerimist, tuleb käesolevas määruses sätestatud erandeid kohaldada erandkorras kogu programmi ajal, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2792/1999 IV lisa tabel 3 asendatakse järgmisega: "TABEL 3 | Rühm 1 | Rühm 2 | Rühm 3 | Rühm 4 | Eesmärgi 1 piirkonnad | 50 % ≤ A ≤ 75 % B ≥ 25 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % | Eesmärgi 1 piirkonnad, mis asuvad Ühtekuuluvusfondi alla kuuluvas liikmesriigis | 50 % ≤ A ≤ 80 % B ≥ 20 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % | Äärepoolseimad piirkonnad | 50 % ≤ A ≤ 85 % B ≥ 15 % | A ≤ 40 % B ≥ 10 % C ≥ 50 % | A ≤ 50 % B ≥ 5 % C ≥ 25 % | A ≤ 75 % B ≥ 5 % C ≤ 20 % | Äärealadel asuvad Kreeka saared, mis on kauguse tõttu ebasoodsas seisundis | 50 % ≤ A ≤ 85 % B ≥ 15 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % | Muud alad | 25 % ≤ A ≤ 50 % B ≥ 50 % | A ≤ 15 % B ≥ 5 % C ≥ 60 % | A ≤ 15 % B ≥ 5 % C ≥ 60 % | A ≤ 50 % B ≥ 5 % C ≥ 30 % | Investeeringute korral väikestesse ja keskmise suurusega ettevõtetesse komisjoni soovituse 96/280/EÜ [10] tähenduses võib rühmade 2 ja 3 (A) määrasid suurendada muude rahastamisviiside korral kui otsetoetus tingimusel, et kasv ei ületa 10 % abikõlblikest kogukuludest. Eraisikust hüvitisesaaja osalust vähendatakse vastavalt. Esimeses lõigus ettenähtud erandeid käsitlev kokkuvõte lisatakse määruse (EÜ) nr 1260/1999 artiklites 18 ja 19 nimetatud kõnealuste piirkondade rakenduskavadesse või ühtsetesse programmdokumentidesse." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2000. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 28. juuni 2001 Nõukogu nimel eesistuja B. Rosengren [1] EÜT C 96 E, 27.2.2001, lk 277. [2] Arvamus on esitatud 14. juunil 2001 (Euroopa Ühenduste Teatajas seni avaldamata). [3] EÜT C 139, 11.5.2001, lk 29. [4] EÜT L 337, 30.12.1999, lk 10. [5] EÜT L 161, 26.6.1999, lk 1. Määrust on muudetud määrusega (EÜ) nr 1447/2001 (EÜT L 198, 21.7.2001, lk 1). [10] EÜT L 107, 30.4.1996, lk 4. --------------------------------------------------